
  Către, 
 1. Preşedenţia României,Domniei Sale  Dl. Preşedinte Traian Băsescu
 2. Senatul României,      Domniei Sale    Dl.Preşedinte Crin Antonescu

 3. Camera Deputaţilor,    Domniei Sale  Dl. Preşedinte Valeriu Zgonea
 4. Guvernul României      Domniei Sale  Dl. Prim-ministru Victor Ponta

 5. Instituţiei Prefectului jud.Hunedoara, D-Sale  Dl. Adrian Sorin Vasilescu
 6. Consiliului Jud. Hunedoara, D-Sale Dl. Preşedinte Ioan Mircea Moloţ
 6. Ministerul Muncii,         Domniei Sale D-na Ministru Mariana Câmpeanu               
 7. Ministerul Dezvoltării,  Domniei Sale Dl. Ministru Liviu N.Dragnea                                    8.  Ministerul Economiei,  Domniei Sale Dl Ministru interimar Daniel Chiţoiu
9.  Blocul Naţional Sindical,Domniei Sale Dl.Preşedinte Dumitru Costin                                              10.Domniile lor Senatori şi Deputaţi din judeţele Hunedoara, Alba şi Arad
    La îndemnurile D-nei ministru Mariana Câmpeanu  şi al D-lui preşedinte al BNS Dumitru Costin din data de 11 oct. 2013 ,la dezbaterea din Deva pe tema locurilor de muncă şi creşterii economice, ne adresăm prin prezenta,încă odată, instituţiilor statului cu unele propuneri simple, care pot genera într-un timp scurt cca 1000-2000 locuri de muncă în zona Munţilor Apuseni ,prin reluarea unor meserii tradiţionale, fără investiţii din partea Statului dar care presupun unele măsuri  legislative şi facilităţi atractive pentru aceşti locuitori, păzitori credincioşi şi destoinici, ei şi înaintaşii lor, ai bogăţiilor din munţii pe care îi locuiesc.
   Ne adresăm Domniilor voastre cu rugămintea ca prin ordine ministeriale, OUG şi/sau  iniţiative legislative,să întreprindeţi ceva concret efectiv şi neîntârziat pentru  a rezolva următoarele propuneri şi intervenţii:

1) Meseria de aurar aluvionar tradiţional să fie introdusă în Nomenclatorul de Meserii   
 2) Acordarea de facilităţi locuitorilor din Munţii Apuseni care practică această meserie. Acest lucru nu ar perturba activitatea marilor proiecte ce se preconizează a se realiza aici. Menţionăm că RMGC a obţinut în anul 2009 ,la Roşia Montană , o performanţă înscrisă în Cartea Recordurilor prin  extragerea simultană a aurului de către 115 aurari aluvionari tradiţionali (cu şaitrocul).
3).Acordarea gratuită sau atractivă ,spre administrare şi exploatare ,foştilor mineri ,localnici din Munţii Apuseni a unor mine sau cariere părăsite.                                                                                                   .   Menţionăm că în anul 1948 localnicilor minieri din Munţii Apuseni le-au fost naţionalizate minele şi şteampurile fără a le mai fi restituite vreodată,pricinuind un seism economic şi social cu urmări catastrofale pentru localnici ( Numai pe Valea Roşiei funcţionau atunci peste 300 de şteampuri care totalizau o valoare de cca 800 kg de aur... Amintim că  minerul Mihăilă Gritta din Roşia Montană a construit pentru comunitate ,din aurul extras în mina proprie, 7 biserici şi 7 şcoli pe teritoriul judeţelor Alba şi Hunedoara. )
. A nu facilita localnicilor din Munţii Apuseni să poată extrage aur aluvionar sau din mine proprii ,este similar cu a nu facilita unui localnic din Delta Dunării să poată pescui cu undiţa proprie ,pe bază de permis , în apele care îl înconjoară. . 
 4) Implicarea Băncii Naţionale a României pentru preluarea în centre specializate a aurului extras prin mijloace tradiţionale de către particulari 
 5). Creşterea gradului de cunoaşterea la nivel central şi decizional, a Munţilor Apuseni ca zonă defavorizată, pornind de la o inventariere la faţa locului a problematicii şi rezolvarea treptată a acestora pe baza unui program guvernamental continuu cu scopul îmbunătăţirii nivelului de trai al localnicilor şi creare de locuri de muncă,având centre permanente în Câmpeni (AB), Crişcior (HD), Hălmagiu (AR), Deva (HD) şi Alba- Iulia(AB) 

. Se impune ca  măcar acum ,la 165 de ani de la Adunarea de la Blaj şi la 95 de ani de la Marea Unire, să fie aplicate unele reforme prevăzute  şi în Proclamaţiile  plebiscitare de la Blaj (1848) ,respectiv  în cea de la Alba Iulia (1918), prin care se cereau libertăţi în practicarea mineritului şi respectiv„în temeiul dreptului de a micşora după trebuinţă latifundiile, i se va face posibil ţăranului să-şi creeze o proprietate (arător, păşune, pădure) cel puţin atât cât să o să poată munci el şi familia lui.”... Când oare ?! 
  O sinteză a propunerilor şi intervenţiilor noastre pe care le-am mai înaintat,pe aceleaşi teme , instituţiilor statului precum şi răspunsurile pe care le-am primit  (dar care au fost în dezacord total cu eficienţa şi realitatea crudă a vieţii din munţi), le redăm anexat în format electronic  dar pot fi urmărite şi pe site-ul Asociaţiei  www.taraiancului.ro . 
Cu stimă şi mulţumiri,

                                                    Preşedinte fondator,

                                               Ing. Mărginean Ioan Paul
Anexe :   16 pagini la posta electronică şi 5 file la posta scrisă
 NOTĂ : Prezenta a fost expediată azi 14.10.2013 prin e-mail destinatarilor de la pct1-10 şi prin Recomandate    .             cu AR destinatarilor de la pct. 6 şi 9
